 El-RufaiNdị otu Islamic Movement of Nigeria IMN ekwuola sị na gọọmentị Kaduna steeti wepụtara atụmatụ a iji gbuo onyeisi ha bụ Ibrahim El-Zakzaky.Ha kwuru nke a ka aka na-achị steeti ahụ bụ Nasir El-Rufai wepụtara akwụkwọ iji kwuo ihe ha chọrọ tupu El-Zakzaky enwee ike gaa India nata ọgwụgwọ.Anyị ga-erube isi nihe ụlọikpe kpebiri gbasara El-Zakzaky - DSSA kpọpụrụ Zakzaky ụlọikpeNwa El-Zakzaky agbajọọla ọkwa na ndị Shiite akwụsịla ngagharịiweHa boro gọọmentị ahụ ebubo iwepụta atụmatụ a naanị iji emegide ma gbuo El-Zakzaky ka ọ nọ na nwụchi. Ha kwuru na ha anabataghị ya bụ ọnọdụ.Gọọmentị Kaduna steeti kwuru na ha chọrọ ka e lebanye anya tupu El-Zakzaky agaa India ịnata ọgwụgwọ dịka ụlọikpe nyere ya ikike.Dịka a gbara El-Zakzaky akwụkwọ nụlọikpe dị na Kaduna steeti, gọomentị obodo ha sị na ha achọghị akụkọ na e jikwa gbagbuo nwa nnụnụ nne ya efelie mgbe ọ ga-aga ụlọọgwụ.Ha kwuru na ha anọchighikwa onye ọbụla ụzọ ịnata ọgwụgwọ ahụike na mba ọbụla dị nụwa a ebe ọ bụ na onye ahụ na-akwụ ụgwọ ya.Ugo Egbujo bụ ọkaiwu ọnụ na-eru nokwu gwara BBC Igbo sị na ndị gọọmentị Kaduna steeti  kwesịrị ịkọwa etu ha chọrọ iji elebanye anya nọpụpụ na mbata ha makana ụlọikpe nyere ha ikike ahụ.Ha eleela anya sị lekwa etu a ga-esi eme ya a ga-eme ya etu a mee ya etu a. Etu a ha si depụta ya, onye na-ekwuchitere ndị otu El-Zakzaky bụ IMN ga-ele akwụkwọ ahụ anya.Ọ bụrụ na o chee na ndị Kaduna steeti na-emegide ha, o were ya gaa nụlọikpe ahụ, ebe ha ga-anọ ekwu ma ọnọdụ niile ahụ ndị Kaduna wepụtara eziri ezi maọbụ na o zighi.Cheta na a nwụchiri El-Zakzaky nafọ 2015El-Zakzaky na nwunye ya bụ Zeenah Ibrahim kwesịrị ịga nụlọọgwụ Medanta dị na mba India, ebe ụfọdụ ndị gọomentị ga-eduga ha ịhụ na ha erighi mbombo ọsọ.Nokwu El-Rufai tinyere na Facebook, Samuel Aruwan bụ kọmishọna na-ahụ maka nchekwa obodo na steeti ahụ kwuru ebumnuche ha.Ihe asaa gọomentị Kaduna steeti chọrọ tupu El-Zakzaky agawa njem ya:Ha chọrọ ka mịnịstrị na-ahụ maka mmekọrịta mba na mba tinye anya ịhụ na El-Zakzaky na nwunye ya yiri agba nụlọọgwụ Medanta, ma hụkwa na ha mezuru iwu niile ụlọikpe kwuru maka njem ọgwụgwọ ha.El-Zakzaky na nwunye ya ga-aṅụ iyi ịlọghachite Naịjiria maka ikpe ha ozugbo ndị ụlọọgwụ na-ahapụ ha ka ha gawa. Ha ga-ejikwa aka ha kwụọ ụgwọ ihe niile gbasara njem a gụnyere ma njem ha, ọgwụgwọ, ụgwọ ụlọ ebe ha na ndị otu ha ga-anọ.El-Zakzaky na nwunye ya ga-achọta ndị isi a hụrụ kwaba okpu abụọ ga-abụrụ ha ndị akaebe; otu ga-abụrịrị onye eze a ma ama ebe nke ọzọ ga-abụ onye a ma ama na Kaduna steeti. Ha ga-aṅụ iyi ịkpọpụta di na nwunye a mgbe ọbụla ụlọikpe chọrọ ha. Ndị akaebe a ga-egosipụtakwa na ha nwere ala maọbụ ụlọ na Kaduna steeti.Gọọmentị mba India ga-aṅụ iyi nye gọọmentị etiti Naịjirịa na ha agaghị anabata mkpesa ọbụla di na nwunye a maọbụ onye otu ha ga-ekpesa maka ịnọ na mba ha dịka onye gbara ọsọ ndụ.Di na nwunye a ga-aṅụ iyi e deturu nakwụkwọ nke ọkaiwu ha ga-ekwenye, na ha agaghị eme ihe ọbụla iji megide ikpe a na-ekpe ha, udo na nchekwa Naịjirịa nakwa iwu obodo India nụzọ ọbụla.Ndị ọrụ nchekwa gọomentị etiti Naịjirịa ga-edugarịrị di na nwunye a ma nọrọ ebe ahụ ruo mgbe ha natachara ọgwụgwọ, ma sorokwa ha lọghachite Naịjirịa.Ụlọọrụ nnọchiteanya Naịjirịa dị nIndia ga-eleru anya ala ma kwenye tupu onye ọbụla abịa njem nleta ebe di na nwunye a nọ nIndia.Ha gakwara nihu kọwaa ihe butere nwụchi a nwụchiri El-Zakzaky na nwunye ya nafọ 2015.Gụọ ihe o dere ebe a:Cheta na ụlọikpe nyere iwu sị ka a hapụ El-Zakzaky ka ọ nata ọgwụgwọ nIndia nụbọchị ise nke ọnwa Ọgọstụ 2019.Akụkọ ga-amasị gị:Sowore abanyela ofe dị ọkụ ka ụlọikpe nabatara ekpere DSS?Ihe Imo state ji bụrụ elelebe ejeghi ọrụAnyi amatabeghị onye gburu nwaokorobia ahu nAbaIhe nkiri a ga-amasị gị: 